burgasdotpro/wikipedia huggingface dataset:
Zoznam kardinálov vymenovaných Benediktom XV.

Toto je zoznam kardinálov vymenovaných pápežom Benediktom XV.
Menovacia politika.
Pápež Benedikt XV. vymenoval počas svojho pontifikátu (19141922) 32 kardinálov zo 7 krajín v piatich konzistóriách. (Konzistóriá sa nediali počas najhorších bojov prvej svetovej vojny.) Počas najväčšieho z nich vymenovala hlava Cirkvi 11 prelátov. 
Benedikt XV. vymenoval 31 Európanov (z toho 19 Talianov, 5 Španielov, 3 Francúzov, 2 Poliakov, 1 Nemca a 1 Rakúšana) a 1 Američana zo Spojených štátov. Najmladšou vymenovanou osobou bol 44-ročný Talian Alessio Ascalesi. Najstarším kreovaným kardinálom sa stal 77-ročný Talian Giovanni Cagliero. 
Medzi vymenovanými sa nachádzal aj Achille kardinál Ratti, ktorý sa stal Benediktovým nástupcom ako pápež Pius XI. Benedikt XV. tiež vymenoval jedného kardinál "in pectore", pričom k zverejneniu jeho mena došlo po troch rokoch.
Z krajín dnešnej strednej Európy bol vymenovaný rakúsky dominikán Andreas Franz kardinál Frühwirth a Poliaci Aleksander kardinál Kakowski a Edmund kardinál Dalbor. Od júna 1921 bol členom kardinálskeho kolégia aj Achille kardinál Ratti, ktorý sa stal Benediktovým nástupcom ako Pius XI.
Posledným žijúcim kardinálom, ktorého vymenoval pápež Benedikt XV., bol Michael kardinál von Faulhaber. Skonal 12. júna 1952, teda 30 rokov po pontifikovej smrti.
Chrcholinec (sedlo)

 
Chrcholinec () je horské sedlo v Javorníkoch. Nachádza sa nad obcou Papradno, už mimo územia CHKO Kysuce.
Polohopis.
Priesmyk leží v strednej časti pohoria, na rozhraní geomorfologických podcelkov Vysoké a Nízke Javorníky a ich častí Javornícka hornatina a Javornícka brázda. Nachádza sa v hrebeni, ktorý vedie juhovýchodným smerom z Malého Javorníka () cez Orgoňovu Kýčeru () na Bukovinu (). Oddeľuje Papradniansku a Marikovskú dolinu a severne ležiacu Tisovú () a Chrcholinec (). Severovýchodné svahy odvodňuje potok Krížovec do riečky Papradnianka, juhozápadné potok Besné do Marikovského potoka v povodí Váhu. 
Sedlo leží na území Trenčianskeho kraja a okresu Považská Bystrica. Juhozápadná časť zasahuje na územie Dolnej Marikovej, východná patrí do katastra obce Papradno.
Hudba vo filmoch o Jamesovi Bondovi

Hudba vo filmoch o Jamesovi Bondovi predstavuje skladby a inštrumentálny sprievod k bondovkám. Od prvého filmu prechádza oficiálnymi bondovkami, vytvorenými spoločnosťou EON Production, prchavý ústredný motív, tzv. "James Bond Theme", zložený Monty Normanom pre snímku ' (1962). Od doby vzniku hlavá partitúra zmenila svoje prevedenie no základ zostal rovnaký. John Barry vytvoril v roku 1963 pre druhý film ' ďalší motív, tzv. "007 Theme", ktorý bol použitý v šiestich ďalších snímkach.
S celou sériou sú všeobecne spájané aj niektoré piesne, ktoré vytvorili celosvetovo úspešné skupiny či jednotlivci. Radí sa k nim napr. „Goldfinger“, „Diamonds Are Forever“ a „Moonraker“ naspievané Shirley Basseyovou, „A View to a Kill“ od skupiny Duran Duran či „The Living Daylights“ od nórskej skupiny a-ha, „You Only Live Twice“ v prevedení Nancy Sinatrovej, McCartneyho „Live and Let Die“, ktorá bola prvou rockovou skladbou série alebo „GoldenEye“ od Tiny Turner a taktiež Madonnina „Die Another Day“, ktorá prvýkrát vmiešala elektronickú tanečnú hudbu. Týmto sú dnes mnohé skladby považované za klasické skladby britskej filmovej hudby.
Pieseň „A View to a Kill“ je jedinou bondovkou, ktorá sa dostala na prvé miesto v americkom rebríčku "Billboard" "Hot 100". Tri bondovky získali Oscara za najlepšiu pôvodnú pieseň: „Skyfall“ od Adele, „Writing's on the Wall“ od Sama Smitha a „No Time to Die“ od Billie Eilish.
James Bond Theme.
Téma Jamesa Bonda je hlavnou charakteristickou zvučkou filmov o Jamesovi Bondovi a objavila sa v každej bondovke Eon Productions od roku 1962, kedy bol film "" prvou oficiálnou bondovkou.
2. hokejová liga (Slovensko) 2024/2025

2. Slovenská hokejová liga 2024/2025 bude 32. sezónou v histórii 2. hokejovej ligy. Bude v nej hrať 15 tímov rozdelených do dvoch skupín. Úspešnejší tím postúpi priamo do TIPOS Slovenskej hokejovej ligy.
Hrací model.
Základná časť.
Je rozdelené na dve regionálne skupiny. Osem tímov je v skupine Západ a sedem tímov v skupine Východ. V skupine sa stretne každý s každým 2-krát.
Prvé 3 tímy z obidvoch skupín postupujú do Skupiny víťazov. Tímy ktoré skončia v skupinách na 4. až 8. mieste (v prípade skupiny Východ tímy na 4. až 7. mieste) idú bojovať o postup do play-off do Skupín porazených.
Skupina víťazov.
V Skupine víťazov sa stretne 6 tímov ktoré budú hrať systémom každý s každým 2-krát. Z tejto časti súťaže postupujú všetky tímy do play-off
Skupiny porazených.
Tímy zostávajú rozdelené do regionálnych skupín ako v základnej časti. Víťaz každej skupiny sa kvalifikuje do play-off.
Skupina víťazov.
Skupina.
Poznámky
Skupiny porazených.
Skupina A.
Poznámky
Skupina B.
Poznámky
Tipos extraliga 2024/2025

Tipos extraliga 2024/2025 je 32. sezónou najvyššej klubovej súťaže v ľadovom hokeji na Slovensku. Začala sa 20. septembra 2024. Riadiacim orgánom súťaže je Slovenský zväz ľadového hokeja. Nováčikom tejto sezóny je tím Vlci Žilina, ktorý do Extraligy postúpil ako víťaz Tipos Slovenskej hokejovej ligy.
Extraligové kluby.
V sezóne 2024/2025 hrá 12 regulárnych družstiev, z ktorých najslabšie priamo zostúpi do nižšej súťaže.
Klapy

Klapy môže byť:
Zoznam kardinálov vymenovaných Jánom XXIII.

Toto je zoznam kardinálov vymenovaných pápežom Jánom XXIII.
Menovacia politika.
Pápež svätý Ján XXIII. počas svojho pontifikátu (19581963) vymenoval celkom 52 kardinálov z 21 krajín v piatich konzistóriách. Hneď na prvom konzistóriu prekročil limit 70 členov kardinálskeho kolégia, ktorý bol v platnosti od roku 1586, a pri viacerých príležitostiach oznámil, že dôjde k ďalšiemu navyšovaniu. V januári 1961 počet kardinálov stúpol na 88. Vymenoval aj ďalších troch kardinálov "in pectore", ale keďže ich do svojej smrti nezverejnil, ich menovania zanikli. Pápežove menovanie kardinálov pravidelne každý rok bolo návratom k počiatočnému stavu na začiatku 20. storočia. Počas najväčšieho konzistória na začiatku pontifikátu vymenoval až 23 hodnostárov.
Ján XXIII. inicioval pravidlo, že všetci kardináli majú byť biskupmi. Preto vysvätil zostávajúcich 12 kardinálov-nebiskupov. Z 52 kardinálov boli 37 Európania (z toho viedli 22 Taliani nasledovaní 3 Francúzmi, 3 Španielmi, 2 Britmi, 2 Nemcami a po jednom Belgičanovi, Írovi, Holanďanovi, Rakúšanovi a Portugalcovi). Zo Severnej Ameriky boli vybraní 6 preláti (z toho 5 pre USA a 1 pre Mexiko), z Južnej 5 hodnostárov (po jednom pre Čile, Kolumbiu, Venezuelu, Peru a Urugaj). Pápež vymenoval 3 kardinálov pre Áziu (po jednom pre Sýriu, Japonsko a Filipíny) a Afrika dostala kardinála pre Tanzániu. Práve zásluhou Jána XXIII. získalo svojho prvého kardinála Japonsko, Mexiko, Filipíny, Tanzánia, Uruguay a Venezuela, čím sa utvrdila rozbiehajúca sa internacionalizácia kardinálskeho zboru. 
Najmladšou vymenovanou osobou bol 45-ročný Nemec Julius kardinál Döpfner. Naopak najstarším kreovaným kardinálom sa stal 82-ročný Portugalec José kardinál da Costa Nuñes. Pápež vymenoval hneď na prvom konzistóriu aj Taliana Giovanni Battistu kardinála Montiniho, ktorý sa stal jeho nástupcom ako Pavol VI. Pápež František ho v 2014 vyhlásil za blahoslaveného a v 2018 za svätého. Ján XXIII. nevymenoval žiadneho slovenského alebo českého kardinála. Z krajín okolo Slovenska získal kardinálsky klobúk viedenský arcibiskup Franz kardinál König. 
Posledným žijúcim kardinálom, ktorého tento pápež vymenoval, bol Rakúšan Franz kardinál König. Skonal 13. marca 2004, teda skoro 41 rokov po pápežovej smrti.
Kohorta (demografia)

Kohorta (z lat. "kohors" = "ohradené miesto", "zástup", "dav") je označenie súboru jedincov, u ktorých v rovnakom časovom úseku, typicky v určitom kalendárnom roku, došlo k rovnakej demograficky významnej udalosti (napr. narodenie, sobáš, rozvod). Súbor osôb, ktoré uzavreli sobáš v roku 1980, sa teda označuje ako "sobášna kohorta 1980" a pod. Pojem sa niekedy nepresne používa ako synonymum k súvisiacemu termínu generácia, ktorý označuje množinu osôb, ktoré sa narodili v rovnakom kalendárnom roku.
V demografii je pojem kohorty východiskom kohortnej analýzy, špeciálneho typu demografickej analýzy. Okrem demografie sa tento termín používa aj v oblasti marketingu.
Kohortové štúdie.
Pri sledovaní kohort sú využívané dva typy štúdií:
Fauna Europaea

Fauna Europaea je databáza vedeckých názvov a rozšírenia všetkých žijúcich mnohobunkových európskych suchozemských a sladkovodných živočíchov. Slúži ako štandardná taxonomická databáza pre taxonómiu zvierat v rámci Pan-European Species Directories Infrastructure (PESI). K júnu 2020, Fauna Europaea oznámila, že ich databáza obsahuje 235 708 názvov taxónov a 173 654 názvov druhov.
Jej výstavba bola pôvodne financovaná Európskou komisiou (20002004). Projekt bol koordinovaný Amsterdamskou univerzitou, ktorá spustila prvú verziu v roku 2004. Museum für Naturkunde v Berlíne prevzalo hosting webového portálu v roku 2013. a v roku 2015 bol spustený nový webový portál.
Golden Hill

Golden Hill je piaty sólový album rapera P T K. Album bol vydaný dňa 29. januára 2023 na platforme Spotify. Vyšiel po 4 mesiacoch od spoločného EP s Eddiem Frescom s názvom "Vrátit se zpátky" (2022), no od posledného štúdiového albumu "Trappin Lonely" (2022) ubehlo 7 mesiacov. Album obsahuje 11 skladieb a v dvoch z nich môžeme vidieť hostí ako je Slugerr a Nik Tendo.
O albume.
Medzi 11 skladbami nájdeme tri ktoré dostali videoklip. Ako prvý bol vydaný 12. januára 2023 videoklip k úvodnej skladbe celého albumu „Golden Hill“. Následne vydal nezvyčajný dvojklip k skladbám „Noci jak na moři“ a „Ja a muj pes (Komenz)“.
Klapy (sedlo)

 
Klapy () je horské sedlo v Javorníkoch. Nachádza sa nad obcou Udiča.
Polohopis.
Priesmyk leží v južnej časti pohoria, v geomorfologickom podcelku Nízke Javorníky a ich časti Púchovská vrchovina. Nachádza sa v hrebeni, ktorý vedie juhovýchodným smerom z Malého Javorníka () cez Orgoňovu Kýčeru () na Vysoké (). Oddeľuje dominantu okolia, vrch Klapy () na západe a vrch Hradište () na východe. Severné svahy odvodňuje bezmenný potok do riečky Papradnianka, voda z južných odteká priamo do Nosickej priehrady na Váhu. 
Sedlo leží na území Trenčianskeho kraja, okresu Považská Bystrica a v katastrálnom území obce Udiča.
James Bond Theme

James Bond Theme je hlavnou charakteristickou tematickou zvučkou vo filmoch o Jamesovi Bondovi a používa sa v každej bondovke od "" z roku 1962. Zložil ju Monty Norman (aranžmány pre film poskytol John Barry a jeho orchester), skladba bola použitá ako sprievodná zvučka vo väčšine Gun barrel sekvenciách. Za svoju históriu zvučka zmenila svoje prevedenie no základ zostal rovnaký.
Autorské práva.
Monty Norman bol v roku 1962 súdmi odsúdený na zaplatenie pokuty za odškodné 45 000 dolárov Artiemu Shawovi po odvysielaní prvého Jamesa Bonda "Dr. No" za to, že skopíroval jeho dielo "Nightmare" ("Nočná mora") z roku 1938 bez toho, aby zaplatil autorské práva.
Aranžér John Barry si historicky neúspešne nárokoval autorské práva na dielo skladateľa Montyho Normana. V roku 2001 súd nariadil britským novinám The Sunday Times zaplatiť 30 000 libier ako odškodné Montymu Normanovi v súvislosti s článkom publikovaným v roku 1979, ktorý naznačuje, že Norman nebol autorom témy Jamesa Bonda.
Hudba v bondovkách.
V rámci samotných bondoviek bolo použitých veľa rôznych aranžmánov, ktoré často odzrkadľujú hudobný vkus danej doby. Verzia témy na elektrickú gitaru je najviac spojená s érou Seana Conneryho, hoci bola použitá aj v niektorých filmoch Rogera Moora, v poslednom filme Timothyho Daltona "Povolenie zabíjať" a v bondovkách s Pierce Brosnanom a Danielom Craigom v hlavnej úlohe s aranžmánmi od Davida Arnolda.
Pre každú bondovku, v ktorej John Barry skóroval, zinscenoval trochu inú verziu bondovskej témy, ako to možno počuť počas sekvencie Gun barrel. Tieto špecializované témy Bonda často odrážali štýl a miesta vo filme a herca, ktorý hrá Bonda.
„Téma Jamesa Bonda“ a jej variácie nachádzajúce sa vo filmoch sa hrajú počas mnohých rôznych typov scén. Na začiatku série táto téma poskytovala hudbu na pozadí Conneryho doplnkových scén. Až po "" začal John Barry túto tému používať ako akčnú znelku. Od tej doby sa „Téma Jamesa Bonda“ primárne využíva v akčných scénach.
Zoznam kardinálov vymenovaných Piom X.

Toto je zoznam kardinálov vymenovaných Piom X.
Menovacia politika.
Pápež Pius X. vymenoval počas svojho pontifikátu (19031914) 50 kardinálov zo 14 krajín v siedmych konzistóriách. V prebehu prvých štyroch rokov svojho pontifikátu (1903 až 1907) vymenoval počas štyroch konzistórií 17 kardinálov a ďalších kardinálov vymenoval až v roku 1911, keď stav kardinálskeho kolégia klesol na 47. Počas toho konzistória vymenovala hlava Cirkvi až 19 prelátov. 
Pontifex pokračoval v línii svojich dvoch predchodcov, a tak sa medzi prevažne európskymi kardinálmi objavili aj mená z iných kontinentov. S počtom 47 kardinálov mali jasnú prevahu Európania (z toho boli 20 Taliani, 7 Francúzi, 5 Španieli, 3 Briti, 3 Rakúšania, 3 Uhri, 2 Nemci, 1 Ír, 1 Portugalec, 1 Holanďan a 1 Belgičan). Z Ameriky získali kardinálske galero tri osoby (z toho 1 Američan, 1 Kanaďan a 1 Brazílčan). Žiadny kardinál nebol kreovaný pre Afriku, Áziu a Oceániu. 
Najmladšou osobou, ktorú pápež vymenoval za kardinála, bol 38-ročný Brit Rafael Merry del Val y Zulueta. Najstarším kreovaným kardinálom sa stal 81-ročný Francúz François de Rovérié de Cabrières. Kardinálskej hodnosti sa neskôr vzdal jeden prelát.
Hlava Katolíckej cirkvi prvýkrát povýšila do kardinálskej hodnosti duchovného z Brazílie (a zároveň prvého rodeného Latinoameričana) a z Holandska. Z oblasti Strednej Európy boli za kardinálov vymenovaní József Samassa, Károly Hornig a Skaličan Ján Černoch (Uhorsko), či olomoucký biskup František Saleský Bauer.
Pius X. vymenoval jedného kardinála "in pectore." Spomedzi vymenovaných kardinálov sa stal Piovým nástupcom Giacomo kardinál della Chiesa, ktorý viedol Katolícku cirkev pod menom Benedikt XV. Posledným žijúcim kardinálom, ktorého vymenoval pápež Pius X., bol Gennaro Granito kardinál Pignatelli di Belmonte. Skonal 16. februára 1948, teda 33 rokov po pontifikovej smrti.
Prísne tajné

Prísne tajné môže byť:
Casino Royale

Casino Royale môže byť:
Zoznam členov Académie des beaux-arts (architektúra)

Toto je zoznam bývalých a súčasných členov Académie des beaux-Arts v sekcii III: Architektúra.
Kreslo 8.
Toto kreslo bolo v roku 1988 presunuté do sekcie VII.
Spectre

Spectre alebo SPECTRE môže byť:
Kýčera (sedlo v Javorníkoch)

 
Kýčera () je horské sedlo v Javorníkoch. Nachádza sa nad osadou Zbora, ktorá je súčasťou obce Dohňany.
Polohopis.
Priesmyk leží v juhozápadnej časti pohoria, v geomorfologickom podcelku Vysoké Javorníky a ich časti Javornícka hornatina. Nachádza sa v hrebeni, ktorý vedie juhovýchodným smerom zo Stolečného () cez Zigov () na Diel (). Oddeľuje južne situované Kohútky () a severozápadne ležiacu Kýčerku (). Oblasť patrí do povodia Váhu; voda zo severovýchodnej časti odteká Kátlinským potokom do Marikovského potoka, zo západnej potokom Petrínovec do riečky Biela voda. 
Sedlo leží na území Trenčianskeho kraja, okresu Púchov a v katastri obce Dohňany.
Collatio legum Romanarum et Mosaicarum

Collatio legum Romanarum et Mosaicarum (iné názvy pozri nižšie) je zbierka rímskeho a židovského starozákonného práva v tzv. mojžišových knihách. Zostavil ju v latinčine židovský alebo kresťanský autor niekedy medzi rokmi 390 až 438 v Itálii, azda v Ríme. Zbierka má komparatívny charakter a snaží sa preukázať súlad medzi normami rímskeho a starozákonného práva. Zachovala sa v troch rukopisoch objavených v 16. storočí. Z hľadiska chronológie rímskeho práva ide o dielo z poklasického obdobia.
Autorstvo a datácia.
Zostavovateľ diela je neznámy. Pochádzal zrejme zo židovského alebo kresťanského prostredia. Mal určité, možno odborné, znalosti rímskeho práva. Najjednoduchšou sa javí hypotéza, že autorom bol kresťanský právnik, ktorý svojim pohanským kolegom demonštroval, že kresťania mali právnu tradíciu kompatibilnú a staršiu ako Rimania. Edoardo Volterra dávnejšie zastával názor, že autor bol Žid, ktorý chcel dokázať prioritu a nadradenosť Mojžišovho učenia nad rímskym právom. Tento názor sa ujal v židovskom prostredí.
Prítomnosť jediného zákona cisára Teodózia I. z roku 390 (Coll. 5,3; líši sa od neskoršej verzie v CT 9,7,6), naznačuje, že dielo bolo pravdepodobne napísané v Ríme alebo Itálii krátko po roku 390. Niekedy však bolo argumentované, že dielo vzniklo v 4. storočí a neskôr bolo dopĺňané. "Encyclopaedia Judaica" tvrdí, že dielo vzniklo medzi rokmi 294 až 313.
Obsah.
Collatio pozostáva zo šestnástich titulov, v ktorých sa nachádzajú ustanovenia židovského (Mojžišovho) práva zo Starého zákona a k nim sú prirovnávané fragmenty zo spisov rímskych právnikov Gaia, Papiniána, Paula, Ulpiána a Modestina, ako aj niektoré cisárske konštitúcie z Codex Gregorianus a Codex Hermogenianus a jeden zákon cisára Teodóza I. z roku 390. Biblické pasáže sú prevzaté zo štyroch kníh Pentateuchu (Exodus, Levitikus, Numeri a Deuteronómium) vo verziách blízkych staršej latinčine a nie textu Vulgáty. Témami, ktorými sa zbierka zaoberá sú napríklad vražda, napadnutie, krutosť voči otrokom, cudzoložstvo, homosexualita, incest, krádež, falošné svedectvo, podpaľačstvo, únos, čarodejníctvo a ďalšie.
Prvá časť kapitoly je vždy biblická a je uvedená frázou "„Moyses dicit“" („Mojžiš hovorí“) alebo "„Moyses Dei sacerdos haec dicit“" („Mojžiš, kňaz Boží, hovorí toto“). Po biblickej časti nasledujú časti z diel rímskych právnikov a cisárskych konštitúcií.
Cieľ.
Zostavovateľ chcel porovnaním biblických pasáží o Mojžišovom zákone s výňatkami z rímskych cisárskych konštitúcií a právnických textov preukázať kompatibilitu staršieho zákona v Pentateuchu s rímskym právom. Z diela vyplýva záujem o asimiláciu židovsko-kresťanskej a rímskej kultúry, ktorý v tom čase prevládal. Obsahuje právny materiál rímskeho práva, ktorý sa inde (napr. v Corpus iuris civilis) nezachoval. Príkladom sú Diokleciánove zákonov o inceste a manichejoch (Coll. 6,4; 15,3).
Ďalšia literatúra.
Preklady
Emil Paul Tscherrig

Mons. Emil Paul Tscherrig (* 3. február 1947, Unterems, Švajčiarsko) je švajčiarsky prelát katolíckej cirkvi, ktorý svoju kariéru strávil v diplomatických službách Svätej stolice. Arcibiskupom sa stal v roku 1996 a odvtedy pôsobil ako apoštolský nuncius vo viacerých krajinách. Naposledy bol apoštolským nunciom v Taliansku a San Maríne, keď v roku 2024 odišiel do dôchodku.
Pápež František ho 30. septembra 2023 vymenoval za kardinála.
Životopis.
Narodil sa v bývalej obci Unterems vo Švajčiarsku 3. februára 1947 ako najstarší z ôsmich deti horskej roľníckej rodiny. Po maturite na "Kollegium Brig" vstúpil do kňazského seminára vo švajčiarskom Sione. Za kňaza bol vysvätený 11. apríla 1974 pre Sionskú diecézu. Získal doktorát na Pápežskej gregoriánskej univerzite.
Diplomatická kariéra.
Pápež Ján Pavol II. ho v roku 1978 povolal do diplomatických služieb Svätej stolice. Stal sa neskôr tajomníkom zastúpenia Svätej stolice v Ugande, Južnej Kórei, Mongolsku a Bangladéši. Pápež Ján Pavol II. ho 26. novembra 1992 menoval pápežským prelátom Jeho svätosti.
Dňa 4. mája 1996 bol menovaný Jánom Pavlom II. titulárnym arcibiskupom z Voli a stal sa apoštolským nunciom v Burundi, ktoré bolo africkým krízovým územím. Na biskupa ho vysvätil 27. júna 1996 kardinál Angelo Sodano; spolusvätiteľmi boli kardinál Henri Schwery a Norbert Brunner, biskup zo švajčiarskeho Sionu.
V roku 2000 sa stal apoštolským nunciom v Trinidade a Tobagu, v Dominikánskej republike, Jamajke, Grenade, Guyane, Svätej Lucii, Svätom Vincenci a Grenadinách a Bahamách. Od roku 2001 ďalej aj v Barbadose, Antigui a Barbude, Suriname a Svätý Krištof a Nevis. V roku 2004 prevzal nunciatúru v Kórei a Mongolsku.
Pápež Benedikt XVI. ho v roku 2008 menoval nunciom pre severské krajiny: Švédsko, Dánsko, Fínsko, Island a Nórsko, so sídlom neďaleko Štokholmu. Benedikt XVI. ho 5. januára 2012 menoval apoštolským nunciom v Argentíne. Od roku 2017 pôsobil ako apoštolský nuncius pre Taliansko a San Maríno. V marci 2024 ho v tejto službe nahradil chorvátsko-kanadský arcibiskup Petar Rajič a kardinál Emil Paul Tscherrig sa odobral na odpočinok.
Majstrovstvá Európy vo futbale 2028

Majstrovstvá Európy vo futbale 2028, všeobecné známe ako UEFA Euro 2028 alebo zjednodušene EURO 2024, budú 18. majstrovstvá Európy, ktoré sa konajú každé štyri roky. Je to reprezentačný mužský futbalový turnaj v Európe, ktorý organizuje UEFA. Spoluorganizátormi turnaja budú Anglicko, Severné Írsko, Írsko, Škótsko a Wales. Hrať sa bude od 9. júna do do 9. júla 2028.
Anglicko bude hostiteľom zápasov na turnaji už po tretí raz, keď hostilo Euro 1996 a osem zápasov (vrátane finále) v rámci celoeurópskej súťaže Euro 2020. Finálové zápasy sa už po druhýkrát budú hrať v Škótsku, ktoré hostilo aj štyri remízy v súťaži 2020. Zápasy sa po prvý raz uskutočnia v Severnom Írsku, Írsku a Walese.
Ponukový proces.
23. marca 2022 UEFA oznámila, že dostala tri ponuky od krajín, ktoré prejavili záujem o usporiadanie turnaja – spoločnú ponuku Anglicka, Severného Írska, Írska, Škótska a Walesu, ponuku Turecka a ponuku Ruska (ktorá bola neskôr označená za nespôsobilú).
4. októbra 2023 bolo zverejnené, že Turecko stiahlo svoju ponuku a sústredilo sa na spoločnú kandidatúru s Talianskom na Euro 2032. 23. marca predložilo ponuku aj Rusko, napriek aktuálnemu zákazu UEFA pre ruské kluby a národný tím kvôli invázii krajiny na Ukrajinu. 2. mája 2022 UEFA vyhlásila obe ruské ponuky na Euro 2028 a 2032 za neoprávnené.
Hostiteľ bol vybraný 10. októbra 2023 vo švajčiarskom Nyone. Spoločná kandidatúra Anglicka, Severného Írska, Írskej republiky, Škótska a Walesu zvíťazila jednomyseľne.
Kvalifikácia.
Podľa ponukových pravidiel UEFA môže byť automatická kvalifikácia hostiteľov zaručená len pre maximálne dve hostiteľské asociácie. Preto nie je jasné, ktoré hostiteľské tímy sa môžu kvalifikovať automaticky. Jedným zo zvažovaných plánov je, že do kvalifikácie sa môže zapojiť všetkých päť hostiteľských tímov (Anglicko, Severné Írsko, Írsko, Škótsko a Wales), pričom dve automatické miesta by boli rezervované pre hostiteľov, ktorí sa nekvalifikujú. Ak by sa tri alebo viac hostiteľských tímov nekvalifikovalo, miesta by sa pridelili hostiteľským tímom s najlepšími výsledkami. Na určenie väčšiny súťažiacich tímov sa uskutoční kvalifikačný turnaj.
Revidovaný formát kvalifikácie potvrdil Výkonný výbor UEFA na svojom zasadnutí 25. januára 2023 vo švajčiarskom Nyone. Formát kvalifikácie bol oproti predchádzajúcemu cyklu upravený. V skupinovej fáze kvalifikácie bude dvanásť skupín po štyroch alebo piatich tímoch. Víťaz každej skupiny sa kvalifikuje na majstrovstvá Európy, zatiaľ čo tímy umiestnené na druhom mieste sa buď kvalifikujú priamo, alebo sa zúčastnia zápasov play-off.
Dejiská.
12. apríla 2023 bolo zverejnených desať hostiteľských štadiónov pre kandidatúru na Euro 2028, pričom UEFA tento zoznam potvrdila 10. októbra 2023. Medzi významné vynechané štadióny patrí Anfield, ktorý nebol spôsobilý hostiť zápasy kvôli rozmerom ihriska, ktoré nespĺňali požiadavky UEFA, Old Trafford, ktorý bol vylúčený po tom, čo Manchester United nebol schopný zaručiť, či bude štadión v tom čase pripravený.
Zoznam turistických značkovaných trás v Bielych Karpatoch

Toto je zoznam turistických značkovaných trás v Bielych Karpatoch na Slovensku.
Úvodná sekvencia filmov o Jamesovi Bondovi

Úvodná sekvencia filmov o Jamesovi Bondovi ("Gun barrel sequence") je charakteristickým znakom série, ktorá otvára veľkú väčšinu filmov z Jamesa Bonda.
Táto predtitulka zobrazuje terč, v ktorom postava Jamesa Bonda kráča z profilu do jeho stredu a potom sa obráti smerom k majiteľovi revolvera. Následne Bond vystrelí do špirály hlavne zbrane čo spôsobí zaliatie obrazovky krvou.
Sekvenciu vytvoril Maurice Binder pre úvodné titulky prvej bondovky "" z roku 1962. V priebehu filmov sa sekvencia vyvíja a ťaží z pokroku v technológii, najmä počítačovej. Je jedným z najviac okamžite rozpoznateľných prvkov franšízy.
Popis.
Prakticky v každej bondovke vyrobenej spoločnosťou Eon sa sekvencia začína blikaním bielej bodky po obrazovke zľava doprava. Po dosiahnutí pravého okraja rámu sa bodka otvorí a odhalí vnútro hlavne zbrane. Z pohľadu vraha mimo obrazovky kamera sleduje Jamesa Bonda, ako kráča sprava doľava na neutrálnom (zväčša bielom) pozadí. Zrazu zastaví v strede obrazovky, než sa rýchlo otočí ku kamere a vystrelí smerom k nej. Po obrazovke steká červená krv, ktorá predstavuje krvácajúceho strelca. S niekoľkými výnimkami sa hlaveň pištole buď pohybuje zo strany na stranu po obrazovke, potom sa rozpustí na bielu bodku, ktorá sa zvyčajne usadí v rohu alebo jednoducho vybledne na čiernu obrazovku.
Hudba.
Sekvenciu hlavne pištole tradične sprevádza aranžmán „James Bond Theme“, od Monty Normana.
V každom filme bola použitá trochu iná verzia témy, ktorá často odráža dobu, štýly a miesta. Niektorí skladatelia použili zachovanú James Bond Theme, no iný si ju prispôsobovali a menili. Napríklad Michael Kamen (') a Éric Serra (') cítili voľnosť, že môžu výrazne pozmeniť zvyčajné stvárnenie melódie. Kamenova verzia bola orchestrálna, zatiaľ čo Serra využil syntetizátor. "" má jedinú sekvenciu hlavne, ktorá úplne vynecháva tému „James Bond“, namiesto toho obsahuje úvodné takty „You Know My Name“ od Chrisa Cornella.
Vzhľad.
Od bondovky ' po ', sekvencie hlavne od Boba Simmonsa, Seana Conneryho a Georgea Lazenbyho obsahujú Jamesa Bonda v obleku, kravate a klobúku. Vo svojich prvých dvoch filmoch pokračuje Bond v podaní Rogera Moora v tejto tradícii, ale bez klobúka. Nasledujúce filmy, od ' (1977) až po ' (2002), predstavujú Bonda v čiernom motýlikovi, oblečeného v smokingu. V "Casino Royale" je James Bond Daniel Craig prvýkrát zobrazený v obyčajnejšom komplete (košeli s otvoreným výstrihom). Bondov oblek sa vracia od "" až do "Nie je čas zomrieť".
Gordon Hodgson

Gordon Hodgson (* 16. apríl 1904, Johannesburg† 14. jún 1951, Stoke-on-Trent) bol juhoafricko-anglický futbalista a kriketista.
Hral futbal ako útočník, hlavne za Liverpool, a kriket za Lancashire.
Futbalová kariéra.
Gordon Hodgson hral na poste útočníka v Južnej Afrike za Pretoria FC a Transvaal FC a v Anglicku za Liverpool, Aston Villu a Leeds United. S 287 gólmi je historicky 4. najlepším strelcom najvyššej anglickej ligy. S 233 gólmi je historicky najlepším strelcom Liverpoolu v najvyššej anglickej lige.
Za Južnú Afriku hral 1 zápas. Za Anglicko hral 3 zápasy a dal 1 gól.
Kriketová kariéra.
Hodgson hral kriket za Lancashire.
Sedlo pod Hričovcom

 
Sedlo pod Hričovcom () je horské sedlo v Javorníkoch. Nachádza sa nad osadou Kopanice, ktorá je súčasťou obce Makov.
Polohopis.
Priesmyk leží v severozápadnej časti pohoria, v geomorfologickom podcelku Vysoké Javorníky a ich časti Javornícka hornatina. Je súčasťou hlavného hrebeňa, ktorý vedie z Veľkého Javorníka () východným smerom na Čemerku (). Oddeľuje juhozápadne situovanú kótu a severovýchodne ležiaci Hričovec (). Hrebeňom prechádza rozvodie povodí Váhu a Moravy; voda z juhovýchodných svahov odteká Štiavnikom, zo severozápadných potokom Lemešná do Vsetínskej Bečvy. 
Sedlo leží na území Žilinského kraja, na hranici okresov Čadca a Bytča. Severozápadné svahy zasahujú do katastra obce Makov, juhovýchodné patria obci Štiavnik.
Christophe Louis Yves Georges Pierre

Mons. Christophe Louis Yves Georges Pierre (* 30. január 1946, Rennes, Francúzsko) je francúzsky katolícky biskup pôsobiaci v diplomatických službách Svätej stolice, ktorý je apoštolský nuncius v USA (od roku 2016) a od roku 2023 kardinálom.
Stručný životopis.
Narodil sa v meste Rennes vo Francúzsku, ale detstvo a dospievanie strávil v Afrike (Madagaskar, Maroko). V roku 1963 vstúpil do seminára, roku 1970 bol vysvätený za kňaza, roku 1971 dostal master z teológie na Institut catholique de Paris. V roku 1973 bol poslaný na štúdiá do Ríma, kde bol formovaný v Pápežskej cirkevnej akadémii a zároveň študoval na doktorát z cirkevného práva na Pápežskej lateránskej univerzite (1977). Dňa 5. septembra 1977 vstúpil do diplomatického zboru a následne pôsobil na vatikánskych diplomatických zastúpeniach na Novom Zélande a v Pacifiku, v Mozambiku, Zimbabwe, na Kube, v Brazílii a v Ženeve. Dňa 12. júla 1995 ho pápež Ján Pavol II. menoval apoštolským nunciom na Haiti, a gunelským titulárnym arcibiskupom. Následne bol v rokoch 1999 2007 apoštolským nunciom v Ugande a v rokoch 2007 2016 apoštolským nunciom v Mexiku. Dňa 12. apríla 2016 bol menovaný apoštolským nunciom v Spojených štátoch amerických.
Kardinál.
V nedeľu 9. júla 2023 pápež František vyhlásil, že v konzistóriu 30. septembra 2023 vymenuje 21 nových kardinálov, medzi nimi aj Mons. Pierra. V konzistóriu 30. septembra 2023 ho kreoval za kardinála.
Zoznam kardinálov vymenovaných Piom IX.

Toto je zoznam kardinálov vymenovaných Piom IX.
Menovacia politika.
Pápež Pius IX. vymenoval počas svojho pontifikátu (18461878) 123 kardinálov v 23 konzistóriách. Desiati z nich boli menovaní "in pectore." Ku kreovaniam dochádzalo zhruba s ročnou až dvojročnou prestávkou, niekedy však pontifex vymenoval nových kardinálov aj dvakrát v tom istom roku. Hlava Cirkvi vymenovala počas konzistória v septembri 1850 až 13 nových členov kardinálskeho kolégia. 
Tento pápež ako prvý porušil dovtedajšiu tradíciu menovania výlučne európskych kardinálov. Aj keď zo 123 kreovaných kardinálov bolo až 121 Európanov (z toho 70 Talianov, 18 Francúzov, 11 Španielov, 4 Rakúšania, 4 Nemci, 3 Portugalci, 3 Angličania, 2 Uhri, 2 Chorváti, 1 Ukrajinec, 1 Ír, 1 Poliak a 1 Belgičan), dve zaoceánske krajiny získali svojich prvých zástupcov v kardinálskom kolégiu: 1 pre Guatemalu a 1 pre USA. Pontifex nevymenoval žiadneho pre Afriku, Áziu a Oceániu.
Najmladšou vymenovanou osobou bol 39-ročný Francúz Lucien Louis Joseph Napoleon Bonaparte. Najstaršia osoba, ktorá prijala od Pia IX. kardinálske galero, bol 81-ročný Ukrajinec Mychajlo Levyckyj.
V roku 1853 vymenoval Pius IX. za kardinála Gioacchina Pecciho, ktorý sa stal jeho nástupcom ako pápež Lev XIII. Z krajín súčasnej strednej Európy boli do kardinálskej hodnosti povýšení okrem iných Uhri Ján Krstiteľ kardinál Scitovský a Ján kardinál Šimor či Poliak Mieczysław Halka kardinál Ledóchowski.
Posledným žijúcim kardinálom, ktorého vymenoval pápež Pius IX., bol Talian Luigi kardinál Oreglia di Santo Stefano. Skonal 7. decembra 1913, teda 35 rokov po pontifikovej smrti.
Zoznam kardinálov vymenovaných Gregorom XVI.

Toto je zoznam kardinálov vymenovaných Gregorom XVI.
Menovacia politika.
Pápež Gregor XVI. menoval počas svojho pontifikátu (18311846) 81 kardinálov (z toho 29 "in pectore)" počas 24 konzistórií. Reálne však bolo vymenovaných 75 kardinálov, pretože 6 kardináli vymenovaní "in pectore" neboli pred jeho smrťou zverejnení, takže ich menovania na konci pontifikátu prirodzene zanikli. 
Pápež dopĺňal kardinálske kolégium často, priemerne každý rok, niekedy dokonca dva až trikrát do roka. Najviac nových hodnostárov (12) vymenoval hneď na prvom konzistóriu v roku 1831.
Všetci kardináli boli Európania, pričom viac ako 89% tvorili talianski preláti (67 Talianov, 4 Francúzi, 2 Portugalci, 1 Belgičan a 1 Rakúšan). Najmladšou vymenovanou osobou sa stal 32-ročný Rakúšan Friedrich Johannes Jacob Celestin von Schwarzenberg. Najstarším kardinálom, ktorého vymenoval tento pápež, bol 84-ročný Talian Lorenzo Girolamo Mattei. Medzi novými nositeľmi kardinálskeho purpuru bol od decembra 1839 aj Giovanni Maria kardinál Mastai-Ferretti, ktorý sa stal Gregorovým nástupcom ako pápež Pius IX. Tento je zároveň jediným blahoslaveným spomedzi kardinálov vymenovaných Gregorom XVI.
Poslednou žijúcou osobou, ktorú pápež Gregor XVI. vymenoval za kardinála, bol Friedrich Johannes Jacob Celestin kardinál von Schwarzenberg. Skonal 27. marca 1885, teda 40 rokov po pontifikovej smrti.
Konzistórium 19. januára 1846.
Gregor XVI. vymenoval na tomto konzistóriu aj ďalších šiestich kardinálov "in pectore", ale keďže ich mená neboli pred pápežovou smrťou zverejnené, tieto menovania zanikli.
Ekkykléma

Ekkykléma () bolo starogrécke divadelné zariadenie (vysúvacia časť javiska, pojazdné pódium), pomocou ktorého sa divákom ukázalo, čo sa robí v inej miestnosti.
Ekkykléma ("„rozbehnúť sa“, „vybehnúť“ – kyklos = „koleso“") je starogrécky termín, ktorý sa objavil až v 5. storočí pred Kr. Mohlo to byť pravdepodobne nejaké kolesové zariadenie, ktoré sa dalo presunúť cez dvojité dvere v "skéné" a odhaliť divákom scénu, ktorá sa udiala napr. vo vnútri domu alebo paláca (napr. do otvoru v stene alebo do dverí sa posunulo lôžko na kolieskach s osobou, ktorá nemohla vyjsť von.). Podľa inej teórie to bola polkruhová plošina na otočnom čape, umiestnená vo dverách, ktorá sa otočila v dramatickom momente, nesúca napr. zabitú obeť alebo nejaký iný výjav pred oči publika. V oboch prípadoch ide o estetické prepojenie so "skéné", o dramatický herecký vstup.
Zo starogréckych písomných zdrojov je známe, že sa v Aristofanových divadelných komédiach "Acharňania" (hra z roku 425 pred Kr.) a "Thesmoforiazousai" (Ženy slávia Thesmoforie, hra z roku 411 pred Kr.) ekkykléma použila. V schóliu ku hre Acharňania (407f) je dokonca uvedený jej význam: "„ekkykléma je drevená plošina na kolieskach, ktorá ukazuje veci odohrávajúce sa v dome aj tým, ktorí sú vonku.“"
Čistá láska

Čistá láska ("Destilando amor") je mexická telenovela z produkcie spoločnosti Televisa v roku 2007. Hlavné postavy stvárnili herci Angélica Rivera a Eduardo Yáñez. Telenovela je adaptáciou kolumbijskej telenovely "Café con aroma de mujer" z roku 1994.
Kyselina uridíndifosfátglukurónová

Kyselina uridíndifosfátglukurónová (kyselina UDP-glukurónová) je nukleotidsacharid, ktorý sa skladá sa z kyseliny glukurónovej a uridíndifosfátu. Kyselina UDP-glukurónová je zdrojom glukuronylovej skupiny v reakciách glukuronyltransferáz a významným konjugačným činidlom. Jej konjugovanou zásadou je uridíndifosfátglukuronát (UDP-glukuronát).
Metabolizmus.
UDP-glukuronát vzniká z UDP-glukózy pôsobením UDP-glukóza-6-dehydrogenázy, pričom ako kofaktor vystupuje NAD+:
Ďalšie premeny.
UDP-glukuronát sa využíva v syntéze polysacharidov a vystupuje ako medziprodukt v biosyntéze kyseliny askorbovej (vitamínu C; neplatí pre primáty, vrátane ľudí, a morča domáce). U ľudí sa takisto účastní rozkladu hemu. 
UDP-glukuronát sa takisto účastní metabolizmu xenobiotík (cudzorodých látok), napríklad liečiv a jedov. V procese dochádza ku konjugácii glukuronátu na xenobiotiká za účelom zvýšenia ich polarity a uľahčenia ich vylúčenia z organizmu. Glukuronát predstavuje najvýznamnejšie konjugačné činidlo, pričom jeho zdrojom je práve UDP-glukuronát.
Tymidíndifosfátglukóza

Tymidíndifosfátglukóza (TDP-glukóza alebo dTPD-glukóza) je nukleotidsacharid, ktorý sa skladá z deoxytymidíndifosfátu (dTDP alebo TDP) a glukózy. Syntetizujú sa z neho mnohé deoxysacharidy.
Metabolizmus.
TDP-glukóza vzniká z TTP a glukóza-1-fosfátu pôsobením enzýmu glukóza-1-fosfát tymidylyltransferázy. Vedľajším produktom reakcie je pyrofosfát:
Ďalšie premeny.
TDP-glukóza má široké využitie v metabolizme nukleotidsacharidov. Niektoré baktéria využívajú TDP-glukózu na syntézu exotických cukrov, ktoré sa potom zabudovávajú do ich lipopolysacharidov alebo do sekundárnych metabolitov, napríklad antibiotík. Počas syntézy mnohých týchto exotických cukrov podstupuje TDP-glukóza kombinovanú oxidáciu/redukciu pôsobením enzýmu TDP-glukóza-4,6-dehydratázy, čím vzniká TDP-4-keto-6-deoxyglukóza. V procese dochádza k odstráneniu hydroxylovej skupiny na pozícii C6 a k oxidácii hydroxylovej skupiny na ketón na pozícii C4.
Guanozíndifosfátmanóza

Guanozíndifosfátmanóza (GDP-manóza) je nukleotidsacharid, ktorý sa skladá za manózy a GDP. Vystupuje ako substrát v glykozyltransferázových reakciách enzýmov označovaných ako manozyltransferázy. Je to donor aktivovanej manózy vo všetkých glykolytických reakciách, takže GDP-manóza je nevyhnutná pre fungovanie eukaryotov.
Biosyntéza.
GDP-manóza vzniká z GTP a manóza-1-fosfátu pôsobením enzýmu manóza-1-fosfát guanylyltransferázy, pričom sa štiepi pyrofosfát:
Tento enzým je všadeprítomný a nachádza sa v baktériách, hubách, rastlinách a živočíchoch.
Ďalšie premeny.
GDP-manóza je dôležitým prekurzorom, z ktorého sa syntetizujú rôzne 6-deoxyhexózy, ktoré sú súčasťou O-antigénov. GDP-manóza sa takisto môže účasniť biosyntézy kyseliny askorbovej prostredníctvom GDP-manóza-3,5-epimerázy, ktorá ju premieňa na GDP-galaktózu.
Hraničný vrch

Hraničný vrch () je vrch v Považskom Inovci. Prvý výstup naň bol uskutočnený v roku 1930.
Poloha.
Hraničný vrch sa nachádza v geomorfologickom podcelku pohoria s názvom Inovecké predhorie. Leží v katastrálnom území obce Kálnica západne od lokality Čihákova lúka. Pod vrchom vedie modrá turistická značkovaná trasa číslo 2419 z Kálnice smerom na sedlo Polámaný vrch.
Zizzi

Zizzi Restaurants Limited, známe ako Zizzi, je reťazec reštaurácií Spojenom kráľovstve a Írsku, ktoré sú inšpirované Talianskom. Zizzi je sesterská reštaurácia ASK Italian, obe založili Adam a Sam Kaye. Vo februári 2015 Bridgepoint Capital dokončil akvizíciu týchto dvoch značiek za 250 miliónov libier. Následne ich v roku 2020 kúpila spoločnosť TowerBrook Capital Partners.
Lokácie.
Prvá reštaurácia Zizzi bola otvorená v Chiswicku v roku 1999. V marci 2022 portfólio Zizzi zahŕňa približne 25 londýnskych reštaurácií, ako aj miesta po celom Spojenom kráľovstve a tiež Dubline.
17. júla 2020, počas pandémie COVID-19, Azzurri Group, vlastník talianskych reťazcov Zizzi a ASK, oznámil zatvorenie 75 reštaurácií pričom o prácu prišlo 1200 zamestnancov.
Incidenty.
Otrava agenta v Salisbury.
Zizzi v Salisbury bola spájaná s otravou bývalého ruského dvojitého agenta Sergeja Skripala a jeho dcéry Julie, keďže tam tesne pred tým, než skolabovali na otravu novičokom obedovali. Tým, ktorí sa v nedeľu 4. alebo v pondelok 5. marca 2018 najedli v reštaurácii a neďalekom pube, bolo odporúčané, aby prijali opatrenia ako umytie alebo utretie osobných vecí. V dôsledku tejto udalosti došlo k vyhosteniu takmer 150 diplomatov Ruska z Veľkej Británie, z niektorých ďalších krajín EÚ a z USA a Kanady.
Filantropia.
V lete 2011 začal Zizzi využívať službu Pennies vo všetkých svojich reštauráciách, a zákazníkom tak poskytol možnosť darovať navyše 20% z ceny účtu na charitatívne účely. Do marca 2012 sa na charitu vyzbieralo viac ako 50 000 libier, pričom väčšina išla dlhoročnému charitatívnemu partnerovi The Prince's Trust.
José Cobo Cano

Mons. José Cobo Cano (* 20. september 1965, Sabiote, Andalúzia, Španielsko) je španielsky rímskokatolícky kňaz, madridský arcibiskup a kardinál.
Život.
José Cobo sa narodil 20. septembra 1965 v obci Sabiote v Andalúzii, kde bol pokrstený vo farskom kostole San Pedro. Vo veku 7 rokov odišiel so svojimi rodičmi, Agustínom a Paulim, do Madridu. Licenciát občianskeho práva získal na univerzite Complutense v Madride v roku 1988. V tom istom roku vstúpil do Madridského konciliárneho seminára a San Damaso, kde ukončil cirkevné štúdiá. Študoval morálnu vedu na Pápežskej univerzite Comillas (19941996). Vysvätený bol v roku 1994 a bol inkardinovaný do madridskej diecézy.
V roku 2015 sa stal biskupským vikárom, roku 2017 bol menovaný titulárnym biskupom diecézy Beatia a pomocným biskupom v madridskej arcidiecéze. Dňa 12. júna 2023 pápež František prijal rezignáciu kardinála Osoru Sierru na post madridského arcibiskupa a menoval jeho nástupcom Josého Cobo Cana.
Kardinál.
V nedeľu 9. júla 2023 pápež František vyhlásil, že v konzistóriu 30. septembra 2023 vymenuje 21 nových kardinálov, medzi nimi aj Mons. Coba Cana. V konzistóriu 30. septembra 2023 ho kreoval za kardinála.
Fontána pre Zuzanu – Najväčšie hity

Fontána pre Zuzanu – Najväčšie hity je názov kompilácie najúspešnejších nahrávok zo soundtrackov k trilógii filmov Dušana Rapoša "Fontána pre Zuzanu". Album v roku 2002 dalo na hudobný trh vydavateľstvo Universal Music.
Eon Productions

Eon Productions Limited je britská filmová produkčná spoločnosť, ktorá primárne produkuje sériu filmov o Jamesovi Bondovi. Spoločnosť sídli na londýnskom Piccadilly a pôsobí aj z Pinewood Studios vo Veľkej Británii. EON je dcérskou spoločnosťou Danjaq, ktorá spolu s United Artists vlastní práva na franšízu Bond.
EON ("Everything or Nothing") vytvorili v roku 1961 producenti Albert R. Broccoli a Harry Saltzman. Kvôli finančným dlhom V roku 1975, po 9 filmoch série, Harry Saltzman predal svoje akcie spoločnosti United Artists (ktorá už bola distribútorom filmov v sérii). V roku 1996, po smrti Alberta R. Broccoliho, prevzali vedenie jeho dcéra Barbara Broccoli a jeho zať Michael G. Wilson.
Produkcia.
Bondovky.
Zoznam filmov o Jamesovi Bondovi vyrobených spoločnosťou Eon Productions.
Iné filmy.
Mimo bondoviek Eon produkoval aj filmy:
Uridíndifosfát-N-acetylglukózamín

Uridíndifosfát-"N"-acetylglukózamín (UDP-"N"-acetylglukózamín, UDP-GlcNAc) je nukleotidsacharid a koenzým vystupujúci v metabolizme. Využívajú ho glykozyltransferázy, ktoré prenášajú "N"-acetylglukózamín na svoje substráty. -glukózamín vzniká prirodzene z glukózamín-6-fosfátu a je biochemickým prekurzorom všetkých sacharidov obsahujúcich dusík. 
Metabolizmus.
Glukózamín-6-fosfát vzniká z fruktóza-6-fosfátu a glutamínu, čo predstavuje prvý krok dráhy biosyntézy hexózamínov. Následne dochádza k "N"-acetylácii a presunu fosfátovej skupiny v rámci molekuly. Vznikajúci "N"-acetylglukózamín-1-fosfát sa potom viaže na UTP za vzniku UDP-GlcNAc a pyrofosfátu prostredníctvom UDP-N-acetylglukózamínpyrofosforylázy:
Konečným produktom tejto dráhy je UDP-GlcNAc, z ktorého sa potom vytvárajú glykozaminoglykány, proteoglykány a glykolipidy. 
Význam.
Okrem syntetického významu je UDP-GlcNAc hojne využívaný v rámci vnútrobunkovej signalizácie ako substrát pre proteín "O"-GlcNAc transferázy (OGT), ktoré sú zodpovedné za "O"-GlcNAc posttranslačnú modifikáciu u mnohých druhov organizmov. UDP-GlcNAc sa takisto účastní tvorby jadrových pórov a bunkovej signalizácie. OGT hrajú dôležitú úlohu i v tvorbe štruktúry cytoskeletu. U cicavcov je v beta bunkách pankreasu vyššie množstvo transkriptov OGT a predpokladá sa, že UDP-GlcNAc je súčasťou mechanizmu sledovania hladiny glukózy. Takisto existujú dôkazy, že UDP-GlcNAc u ostatných buniek hrá úlohu v citlivosti k inzulínu. V rastlinách sa účastní riadenia tvorby giberelínov. UDP-GlcNAc sa takisto účastní syntézy glykozylfosfatidylinozitolovej (GPI) kotvy.
Alfa-toxín typu A z "Clostridium novyi" je proteín O-GlcNAc transferáza pôsobiaca na Rho proteíny, čím spôsobuje kolaps cytoskeletu.
Sedlo pod Lemešnou

 
Sedlo pod Lemešnou () je horské sedlo v Javorníkoch. Nachádza sa v hraničnom hrebeni nad osadou Kopanice, ktorá je súčasťou obce Makov.
Polohopis.
Priesmyk leží na severozápadnom okraji slovenskej časti pohoria, v geomorfologickom podcelku Vysoké Javorníky a v ich časti Javornícka hornatina. Na moravskom území zasahuje do podcelku Ráztocká hornatina a časti Lemešenská hornatina. Je súčasťou hrebeňa, ktorý vedie z Makovského priesmyku cez Lemešnú () na Hričovec (). Severozápadnú časť sedla tvorí úbočie Lemešnej, juhovýchodným smerom stúpajú svahy vrchu Hričovec. Hrebeňom prechádza rozvodie povodí Váhu, resp. Kysuce a Moravy; voda z východných svahov odteká do Kysuce, zo západných častí potokom Lemešná do Vsetínskej Bečvy. Sedlom prechádza cesta z osady Kopanice do lokality Kasárne. 
Sedlo leží na slovensko-českej hranici, pričom zasahuje na územie Žilinského a Zlínskeho kraja. Východná časť patrí do okresu Čadca a katastra obce Makov, západná leží na území obce Velké Karlovice v okrese Vsetín.
Cytidíndifosfátglukóza

Cytidíndifosfátglukóza (CDP-glukóza) je nukleotidsacharid, ktorý sa skladá z cytidíndifosfátu (CDP) a glukózy. Tento nukleotidsacharid sa účastní syntézy niektorých deoxycukrov, napríklad paratózy a tyvelózy.
Metabolizmus.
CDP-glukóza vzniká z CTP a glukóza-1-fosfátu pôsobením enzýmu glukóza-1-fosfátcytidylyltransferázy. Ako vedľajší produkt vzniká pyrofosfát:
Ďalšie premeny.
CDP-glukóza je dôležitým metabolitom u niektorých baktérií, ktoré z nej syntetizujú O antigény. Okrem toho môže byť CDP-glukóza substrátom pre glykogenín, ktorý štandardne využíva UDP-glukózu. To isté platí pre TDP-glukózu.
Zoznam kardinálov vymenovaných Piom VIII.

Toto je zoznam kardinálov vymenovaných Piom VIII.
Menovacia politika.
Pápež Pius VIII. vymenoval počas svojho jeden a polročného pontifikátu (18291830) 6 kardinálov v troch konzistóriách. Na druhom z nich vymenoval aj ďalších 8 kardinálov "in pectore", ale keďže neboli do pápežovej smrti ich mená zverejnené, ich menovania zanikli.
Pápež vymenoval 4 Talianov, 1 Francúza a 1 Brita. Najmladšou vymenovanou osobou sa stal 42-ročný Francúz Louis François-Auguste de Rohan Chabot. Najstarším vymenovaným kardinálom bol 72-ročný Talian Remigio Crescini.
Posledný žijúci kardinál vymenovaný týmto pápežom, Cesare Nembrini Pironi Gonzaga, zomrel 5. decembra 1837, teda sedem rokov po pontifikovej smrti.
Konzistórium 15. marca 1830.
Pápež vymenoval ďalších osem kardinálov "in pectore", ale ich mená neboli nikdy zverejnené, takže tieto nominácie zanikli.
Zoznam kardinálov vymenovaných Levom XII.

Toto je zoznam kardinálov vymenovaných Levom XII.
Menovacia politika.
Pápež Lev XII. vymenoval počas svojho pontifikátu (18231829) 25 kardinálov v ôsmich konzistóriách, ktoré sa konali každoročne a v prvom roku pontifikátu dokonca až trikrát. Siedmi kardináli boli vymenovaní "in pectore". Hlava Cirkvi vymenovala najviac kardinálov (10) v októbri 1826.
Všetci vymenovaní preláti boli Európania: 17 boli Taliani, 3 Francúzi, 3 Španieli, 1 Rakúšan a 1 uhorský kardinál slovenskej národnosti Alexander Rudnay. Najmladšou vymenovanou osobou bol 37-ročný Talian Benedetto Barberini. Najstaršou osobou, ktorá si od Leva XII. prevzala kardinálsky klobúk, bol 80-ročný Talian Bonaventura Gazzola. Od marca 1825 bol súčasťou kardinálskeho kolégia aj Bartolomeo Cappellari, ktorý sa neskôr stal pápežom Gregorom XVI. (po pontifikáte Pia VIII.).
Dňa 10. apríla 1863, teda 34 rokov po skone Leva XII., zomrel Benedetto kardinál Barberini, posledný žijúci kardinál, ktorého tento pápež vymenoval.
Doňa Barbara

Doňa Barbara () je kolumbijsko-americká telenovela z produkcie spoločnosti RTI Televisión pre televíziu Telemundo v rokoch 2008 – 2009. Hlavné postavy stvárnili herci Edith González, Christian Meier a Génesis Rodríguez. Na Slovensku túto telenovelu vysielala TV Doma prvýkrát od 22. októbra 2010 do 15. júla 2011 a druhýkrát od 7. januára 2014 do 6. augusta 2014.
Emil Svoboda

Emil Svoboda môže byť:
Glutakonylkoenzým A

Glutakonylkoenzým A (glutakonyl-CoA) je intermediát v metabolizme lyzínu.
Metabolizmus.
Glutakonyl-CoA vzniká z glutaryl-CoA pôsobením gIutaryl-CoA-dehydragenázy. Ako kofaktor vystupuje FAD:
Následne sa glutakonyl-CoA premieňa na krotonyl-CoA pôsobením dekarboxylázy:
Význam.
Predpokladá sa, že glutakonyl-CoA je hlavnou toxickou látkou o glutárovej acidúrie I. typu. 
U fermentujúcich baktérií je dekarboxylácia glutakonyl-CoA katalyzovaná Na+-dependentnou dekarboxylázou () a je spojená s prenosom sodných katiónov cez membránu, čím vzniká sodík-motívna sila ako alternatívny zdroj energie pre tieto organizmy.